钦定古今图书集成/历象汇编/岁功典/第107卷 > 《素问》 > 生气通天论篇
## 钦定古今图书集成/历象汇编/岁功典/第107卷 > 《素问》 > 生气通天论篇

阳气者，一日而主外，平旦人气生，日中而阳气隆，日
西而阳气已虚，气门乃闭。是故暮而收拒，无扰筋骨，
无见雾露。反此三时，形乃困薄。

〈注〉《灵枢经》云：“春生夏长，秋收冬藏，是气之常也。人亦应之。以一日分为四时，朝则为春，日中为夏，日入为秋，夜半为冬。”朝则人气始生，故旦慧日中人气长，长则胜邪，夕则人气始衰，夜半人气入藏。是故暮而收敛其气，隔拒其邪，无扰筋骨，无烦劳也；无见雾露，宜清净也。若反此而欲如三时之动作，则形体乃为邪所困薄矣。气者。元府也。三时平旦。日中日西也。